Juana ng Arko

Si Santa Juana ng Arko (Pranses: Jeanne d’Arc, Ingles: Joan of Arc) (EneroIpinanganak sa o pagkatapos ng Pista ng Epipanya, Enero 6 o Enero 16. 1412 – 30 Mayo 1431) ay isa sa mga pambansang bayani ng Pransiya at isang Santo ng Simbahang Katoliko. Sa Mayo 30 ang araw ng kanyang pista.

 Talambuhay 
Ipinanganak si Juana sa bayan ng Domrémy (ngayo'y Domrémy-la-Pucelle, o Domremy ng Dalagita), Pransiya noong Enero 6 o 16, 1412. Noong bata pa siya, naririnig na niya ang mga boses nina San Miguel Arkanghel, Sta. Katrina, at  Sta. Margaret, at isinabi nang mga ito na ipagtanggol niya ang Pransiya mula sa pananakop ng mga Ingles. Sinundan niya ang utos ng mga tinig at nagbihis lalaki siya't sumapi sa Sandatahang Real ng Pransiya. Isa sa mga himalang nagawa niya ay kilalalin si Carlos, ang Dauphin (pagbigkas: DOfan) o prinsipe ng Pransiya na naging si haring Carlos VII. Sa isang okasyon, sa halip ng pagbihis ni Carlos sa karaniwan niyang mga damit bilang Dauphin ay nagdamit siya ng pangkaraniwang tao at nakipag-halubilo siya sa maraming tao. Kaagad-agad siyang nabuking ni Juana, at inalay ng dalagita ang kaniyang mga serbisyong pansandatahan sa Dauphin. Sa gulang na 17 taon, naging pinuno siya ng Sandatahang Real ng Pransiya at matagumpay na iniligtas ang lungsod ng Orleans mula sa mga Ingles.

 Kamatayan at pagkasanto 
Hinuli siya ng mga kalaban niya at ibinenta sa mga Ingles at pagkatapos ng isang paglilitis, sinunog siya sa bayan ng Rouen nang dahil sa krimen ng heresiya at pagiging mangkukulam noong 30 Mayo 1431. Si Juana ay 19 taong gulang pa lamang noong siya'y ibinitay.  Isa pang paglilitis ay isinagawa pagkatapos ng kamatayan ni Juana, at idineklara siyang walang sala noong 7 Hulyo 1456.  Ginawa siyang Santa ng Simbahang Katoliko ni Santo Papa Benedicto XV noong 16 Mayo 1920.

 Epekto 
Dagdag pa sa kaniyang pagiging Banal sa Simbahang Katoliko at patron ng ilang mga bagay-bagay, isa siyang pambansang bayani sa kaniyang katutubong Pransiya, at isang modelo para sa mga babae. Ang isang mahahalintulad dito kay Santa Juana ay si Gabriela Silang, binansagang "Ang Juana ng Arko ng Ilokos".

 Mga tanda 

 Artikulong Ingles na Joan of Arc

 Mga kawing panlabas 

Nasa ibang wika ang mga sumusunod na mga kawi (karamihan sa Ingles):
 International Jeanne d'Arc Centre. Biography and Research
 CATHOLIC ENCYCLOPEDIA: St. Joan of Arc
 Catholic Online
 Short biography, IFrance.com 
 Historical Association for Joan of Arc Studies
 Joan of Arc Archive
  Catholic Online Biography 
 Journal of Joan of Arc Studies 
 Primary Sources Series  
 Joan of Arc 'Short Biography'
 Joan of Arc 'Life Summary'
 "Joan of Arc, In Pictures and Text"
 Catholic Online Saints - Joan of Arc 
 Illuminating Lives: Joan of Arc
 Scrolling timeline 
 Davidmacd.com 
 Center for Joan of Arc Studies 
 Joan of Arc Chapel 
 EWTN's page 

Kategorya:Katolisismo
Kategorya:Digmaan
Kategorya:Mga santo
Kategorya:Ipinanganak noong 1412
Kategorya:Namatay noong 1431
Kategorya:Mga biktima ng inkisisyon